OKRESNÁ PROKURATÚRA DOLNÝ KUBÍN 
Radlinského 1713/36, 026 06 Dolný Kubín 1	

Číslo: Pv 43/16/5503	Dolný Kubín 23.06.2016 
EEČ: 2-38-21-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Dolný Kubín 
Podľa § 215 odsek 1 písmeno h Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: 336 XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v obci XXXXX a všade tam, kde sa zdržiaval, ako otec v období od 01. 01. 2014 do súčasnosti napriek zákonnej povinnosti vyživovať svoju mal. dcéru XXXXX, nar. 14. 02. 2006, ktorá mu ako rodičovi vyplýva priamo zo Zákona č. 36/2005 Z. z. o rodine a o zmene a doplnení niektorých zákonov v platnom znení a rozsah ktorej mu bol určený rozsudkom Okresného súdu v Sokolově, Česká republika, zo dňa 14. 12. 2009 sp. zn. 14P/58/2009, právoplatným dňa 31. 12. 2009, ktorým  bol zaviazaný vždy do 20. dňa v mesiaci vopred k rukám matky maloletej XXXXX XXXXX, prispievať sumou vo výške 800,- Kč (29,60 EUR) mesačne, túto povinnosť si neplnil riadne a včas, ani v minimálnej výške, a takto konal aj napriek tomu, že v období od 08. 01. 2014 do 10. 02. 2014, od. 12. 02. 2014 do 14. 04. 2014 a dňa 15. 05. 2014  pracoval pre rôzne firmy a od 16. 05. 2014 do 07. 05. 2015 mu bola vyplácaná dávka v nezamestnanosti, bol evidovaný ako uchádzač o zamestnanie a niekoľkokrát bol z evidencie uchádzačov o zamestnanie vyradený a od 12. 08. 2015 má živnosť, z čoho má príjem, pričom vzhľadom na svoj vek a zdravotný stav, nevyvinul v predmetnom období dostatočné úsielie na získanie si vhodného zamestnania a s tým spojeného finančného ohodnotenia, čím týmto konaním mu  do rúk Marije XXXXX za uvedené obdobie vznikol dlh na výživnom vo výške 449,30 EUR (12.400,- Kč),   
lebo zanikla trestnosť činu.  
 
Odôvodnenie:
Vyšetrovateľ PZ Odboru kriminálnej polície, 1. Oddelenie vyšetrovania OR PZ  Dolný Kubín uznesením  pod sp. zn. ORP-6/1-VYS-DK-2016 zo dňa 09. 02. 2016 začal podľa § 199 ods. 1 Tr. poriadku trestné stíhanie pre prečin zanedbania povinnej výživy podľa § 207 ods. 1, ods. 3 písm. d) Tr. zákona s poukazom na ustanovenie § 138 písm. b) Tr. zákona a súčasne vzniesol podľa § 206 ods. 1 Tr. poriadku obvinenie XXXXX, ktorého sa mal dopustiť na tom skutkovom základe, ako je uvedené vo výrokovej časti tohto uznesenia. 

Obvinený XXXXX pri svojom výsluchu ako obvineného dňa 29. 02. 2016 využil svoje právo nevypovedať a nevypovedal. Uviedol, že sa pokúsi uvedený dlh vyrovnať.   

Z výsluchu svedkyne XXXXX XXXXX vyplýva, že obvinený XXXXX si na svoju dcéru XXXXX neplnil svoju vyživovaciu povinnosť, na základe čoho mu týmto konaním vznikol v období od 01. 01. 2014 do  súčasnosti dlh na výživnom vo výške 12.400,- Kč (449,30 EUR). Pri svojom výsluchu dňa  26. 04. 2016 uviedla, že jej bolo výživné uhradené obvineným v celej výške, teda vo výške 12.982,- Kč. Nemá voči obvinenému žiadne finančné nároky na výživnom. Predložila výpis z banky.

 Z rozsudku Okresného súdu v Sokolově, Česká republika, sp. zn. 14P/58/2009 zo dňa 14. 12. 2009, právoplatným dňa 31. 12. 2009 je zrejmé, že obvinený bol zaviazaný vždy do 20. dňa v mesiaci vopred k rukám matky XXXXX XXXXX prispievať sumou vo výške 800,- Kč. 

Z odpisu registra trestov obvineného je zrejmé, že obvinený bol v minulosti jedenkrát odsúdený za trestný čin zanedbania povinnej výživy podľa § 207 Tr. zákona. Na páchateľa sa hľadí akoby nebol odsúdený. Zo správy Sociálnej poisťovne, pobočka Dolný Kubín vyplýva, že obvinený pracoval u rôznych zamestnávateľov a v rôznych firmách. Aktuálne pracuje ako živnostník.  

Vo vyšetrovacom spise sa taktiež nachádza fotokópia medzinárodného platobného príkazu EUROGIRO zo dňa 22. 03. 2016, znejúci na sumu 12.982,06 Kč (490,- EUR), fotokópia medzinárodného platobného príkazu EUROGIRO zo dňa 25. 04. 2016, znejúci na sumu 3.178,92 Kč (120,- EUR), fotokópia medzinárodného platobného príkazu EUROGIRO zo dňa 23. 05. 2016, znejúci na sumu 800,- Kč (30,22 EUR).

Podľa § 207 ods.1 Tr. zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.
Podľa § 86 písm. a) Tr. zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju  povinnosť dodatočne splnil skôr, než sa súd odobral na záverečnú poradu.        
    	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.
     	
	Obvinený dodatočne splnil vyživovaciu povinnosť voči dcére mal. XXXXX a dlh vzniknutý na nezaplatenom bežnom výživnom zaplatil  medzinárodným platobným príkazom EUROGIRO dňa 22. 03. 2016, 25. 04. 2016 a 23. 05. 2016.

Preskúmaním predloženého spisového materiálu prokurátor dospel k záveru, že dokazovanie bolo vykonané v náležitom rozsahu a v súlade so zákonom, pričom výsledky  vyšetrovania odôvodňujú zastavenie trestného stíhania podľa § 215 odsek  1 písmeno  h) Tr. poriadku z dôvodu účinnej ľútosti podľa § 86 ods. 1 písm. a) Tr. zákona.  
Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho oznámenia prostredníctvom tunajšej prokuratúry na Krajskú prokuratúru v Žiline. Sťažnosť má odkladný účinok.. 

JUDr. Martin Kokles 
prokurátor